VIGAN CITY --- Nangbukel ti nayon a puwersa ti Armed Forces of the Philippines para iti pannakakemmeg dagiti nangtambang kadagiti militar idiay Barangay Remedios, Cervantes, Ilocos Sur.
Ti task force KIMAT a grupo dagiti militar ken pulis iti panangidaulo ni P/Supt. Elpidio Ritua Nartates ket agtultuloy ti panagim- imbestigar da iti nasao a pasamak a nakatayan dagiti tallo a soldado ken nakadundunuran dagiti dua pay a kakadduada.
Immunan a nabigbig dagiti natay ket isuda Corporal Edward Ryan A. Pingel, PFC Ralph Henry A. Baluyot ken ni PFC Joey Abert L. Alejandro idinto a dagiti nadundunor ket isuda PFC Arnel Parungao at si PFC Rommel B. Pilien, agpapada a kameng iti 50th Infantry Batalion - 5th ID iti Philipine Army.
Maibasar iti immunan nga imbestigasyon, mapan koma agkarga iti danum dagiti soldado idi tambangan isuda dagiti mapapati a rebelde nga itik kamauddinanna ket nagsanud da a nagturong iti saan a maibaga a direksiyon.
Kabayatanna, dagiti narekubre a basyo iti bala ti calibre 45, M16, M14, calibre 45 pistol ken fragments iti improvise explosive device ket adda iti ikot ni Lt. Col. Richard Sibayan, BATCOM ti 50 IB.
ilo_Latn ilo_Latn ilo_Latn ilo_Latn ilo_Latn